250 छात्रों ने गणित व विज्ञान के रोचक मॉडल दिखाए, हुईं स्पर्धाएं
सराईपाली|सरस्वती शिशु उच्चतर माध्यमिक विद्यालय में भारतीय गणितज्ञ श्रीनिवास रामानुजम के जन्मदिन राष्ट्रीय गणित दिवस पर गणित मेला का आयोजन किया गया। कार्यक्रम में उल्टी गिनती, पहाड़ा, निबंध आदि विषयों पर प्रतियोगिता कराई गई।
स्पर्धा में नयन पंडा, नियति साव व अर्पिता कर ने बाजी मारी। मेले में 250 विद्यार्थियों ने भाग लेकर विद्यालय स्तर पर रंगोली, लिखित प्रश्न पत्र, गणितीय व विज्ञान के मॉडल को प्रदर्शित किया गया। इस अ वसर पर वैदिक गणित प्रश्नमंच का भी आयोजन किया गया, जिसमें बढ़-चढ़कर विद्यार्थियों ने भाग लिया। व्यवस्थापक अग्रवाल ने कहा कि गणित के बिना जीवन की सुखद कल्पना नहीं की जा सकती। गणित का अध्ययन व अध्यापन स्वच्छ मानसिकता के साथ होना चाहिए। कार्यक्रम में समिति उपाध्यक्ष मंजू धनानिया, व्यवस्थापक घांसी राम अग्रवाल, सदस्य सरिता साहू उपस्थित थे।
सराईपाली. गणित प्रतियोगिता के विजेता प्रतिभागी।
hin_Deva awa_Deva hin_Deva awa_Deva